**Програма за докторантски изпит по методика на обучението по руски език**

1. Изучаване на руски език в българското училище – цели, очаквани резултати по степени, мотивация за изучаването му. Нормативна и учебна документация: закони, свързани с образователната система, държавни образователни изисквания, учебни програми и др.
2. Методически подходи и методически системи: съзнателен (рационален) подход - граматико-преводен метод (методическа система).
3. Методически подходи и методически системи:интуитивен подход - директни методи (методически системи).
4. Комуникативност в обучението по чужд език. Комуникативна компетентност и нейните характеристики и компоненти. Общата европейска езикова рамка – основен теоретичен документ в практиката на чуждоезиковото обучение в Европа.
5. Особеностите на руското произношение в съпоставителен план и трудностите при усвояването му от българска аудитория. Фонетични упражнения и методи за работа върху произношението. Работа над ударението и интонацията.
6. Руската лексика като система. Упражнения за усвояване системните свойства на руските думи. Методическа типология на руската лексика в съпоставка с българската. Въвеждане и семантизация на новите думи.
7. Обучението по граматика: методи за въвеждане и обяснение на граматичния материал. Проблеми на практическото овладяване на граматиката. Типология на упражненията: езикови, предкомуникативни, комуникативни. .
8. Лингвометодически особености на руската граматична система в съпоставка с българската: съществително, прилагателно, числително. Работа с граматически грешки.
9. Лингвометодически особености на руската граматична система в съпоставка с българската: глагол, местоимение, наречие. Особености на рускиясинтаксис в съпоставка с българския. Работа с граматически грешки.
10. Четенето като вид речева дейност; видове четене, начини за работа с текстове за четене при обучението по руски език.
11. Аудирането като вид речева дейност. Проблеми на обучението по аудиране. Система аудитивни упражнения.
12. Говоренето като базисен вид речева дейност. Комуникативни упражнения за развиване на говорните умения. Моделиране на монологична и диалогична реч в учебния процес.
13. Писането като вид речева дейност. Видове текстове като предмет на чуждоезиковото обучение. Развитие на техники за писане.
14. Интеркултурната компетентност като съставна част на комуникативната компетентност.
15. Художествената литература в обучението по руски език в българското училище.
16. Оценяването в обучението по руски език в българското училище. Видове оценяване в езиковото обучение. Държавни зрелостни изпити и други форми на външно оценяване.
17. Типове тестови задачи. Тестови задачи от затворен тип и от отворен тип. Тестове за четене и слушане с разбиране. Задачи за разбиране на основната информация на текста. Тестове за проверка на лингвистичната компетентност, тените предимства и недостатъци. Тестови задачи по лексика и по граматика. Задачи за създаване на текст.
18. Урокът по руски език в българското средно училище. Планиране на урока по руски език – съдържание, организация, структура. Планиране на уроци по руски език за различните етапи на средната образователна степен в българското училище.
19. Технологията на урока по руски език. Видове информационни технологии и начините за използването им за преподаването на руски език. Възможности за оптимизиране на обучението по видовете речева дейност (слушане, четене, говорене, писане) с помощта на различните технологии. Използването на аудио, видео и мултимедийни материали за целите на обучението по руски език.
20. Съвременни методи и подходи в обучението по руски като чужд език: интерактивни методи, проектно и проблемно обучение и др. Игрите в обучението по руски език.

**Литература**

Акишина А.А., Каган О.Е. Учимся учить для преподавателя русского языка как иностранного М., „Русский язык: курсы“, 2002.

Бабов К. Методика русского языка в болгарской средней школе, София, вс.изд.

Балыхина Т.М. Что такое русский тест? Москва, «Русский язык», 2006.

Гальскова Н.Д. Современная методика обучения иностранным языкам: М.: АРКТИ, 2003.

Гарцов А.Д. Информационные технологии в методике преподавания языков: новые приоритеты. Москва, 2004.

Крючкова Л.С., Мощинская Н.В. Практическая методика обучения русскому языку как иностранному. Москва, изд. „Флинта-Наука”, 2009.

Лысакова И.П. Русский язык как иностранный. Методика обучения русскому языку. М., Владос, 2004.

Обща европейска езикова рамка: учене, преподаване, оценяване. София: МОН, Релакса, 2006.

Пассов Е.И., Кибирева Л.В., Колларова Э. „Концепция коммуникативного образования (теория и ее реализация). Санкт Петербург, „Златоуст”, 2007.

Радкова А. Оценяването на писмената реч в чуждоезиковото обучение. С., 2010.

Радкова А. Методика на обучението по руски език (електронен курс), http://elearn.uni-sofia.bg/course/view.php?id=732.

Соловова E.Н. Методика обучения иностранным языкам. ACT: Астрель, 2008.

Стефанова П. Методика на чуждоезиковото обучение, София, 1999 г.

Шопов Т. Чуждоезикова методика. София, 2002.